
                                                                                            Posl.br. P-79/2025-20
TRGOVAČKI SUD U DUBROVNIKU   
Posl.br. P-79/2025-20
 
Z A P I S N I K
od 9. srpnja  2026. godine
o održanom pripremnom ročištu kod Trgovačkog suda u Dubrovniku

Prisutni od suda:                        	Pravna stvar:

Sutkinja: Anka Muhoberac 	Tužitelj: Lucija Vlahović, Milina
Zapisničarka: Arijana Pehar         Tuženik: GALEB JONATHAN d.o.o. u stečaju,  
					Povlja
           Radi: utvrđenja


Sudac otvara ročište u 09,30 sati i objavljuje predmet rasprave.

Ročište  je usmeno i javno.

Utvrđuje se da su pristupili:

Za tužitelja: nitko, dostava poziva uredno iskazana.

Za tuženika: zamjenik punomoćnika Andrej Greguš, odvjetnik u Dubrovniku,  prema zamjeničkoj punomoći koja prileži spisu (l.s.172).

Utvrđuje se da je na predmetni spis 3.12.2025. godine tuženik predao odgovor na tužbu (l.s.55-61) s prilozima na (l.s.62-140).


Utvrđuje se da je na predmetni spis 22.4.2026. godine tužiteljica predala podnesak u prilogu kojega ista dostavlja punomoć za zastupanje 

Utvrđuje se da je na predmetni spis 7.5.2026. godine tužiteljica predala podnesak (l.s.145-146).

Utvrđuje se da je na predmetni spis 26.5.2026. godine tužiteljica predala podnesak u prilogu kojega ista dostavlja punomoć za zastupanje (l.s.150-151).

Utvrđuje se da je na predmetni spis 28.5.2026. godine tuženik predao podnesak u prilogu s ispravama (l.s.155-164).

Utvrđuje se da je na predmetni spis 1.6.2026. godine zaprimljen podnesak tužiteljice poslan poštom preporučenom pošiljkom u prilogu kojega je izvornik punomoći za zastupanje tužiteljice (l.s.167-169).

Utvrđuje se da je na predmetni spis 1.6.2026. godine tužiteljica predala podnesak (l.s.170).

Utvrđuje se da je na predmetni spis 6.7.2026. godine tužiteljica predala podnesak (l.s.171).

Utvrđuje se da je na predmetni spis 8.7.2026. godine tuženik predao zamjeničku punomoć (l.s.172).

Utvrđuje se da je na predmetni spis 8.7.2026. godine tuženik predao podnesak naziva "suglasni podnesak stranaka" (l.s.173).

Utvrđuje se da je na predmetni spis 8.7.2026. godine tužiteljica predala podnesak koji predstavlja Zahtjev za izuzećem suca (l.s.174-176).

Čita se podnesak tužiteljice koji predstavlja Zahtjev za izuzećem suca (l.s.174-176).


Sud donosi 

r j e š e nj e

Nastavit će se s radom na ovom predmetu budući sud ocjenjuje da je Zahtjev za izuzeće očito ne osnovan i postavljen radi ometanja suda u poduzimanju daljnjih radnji.

II. Spis predmeta će se umnožiti i prijepis spisa zajedno sa zahtjevom za izuzeće proslijediti na nadležno odlučivanje.

III. Protiv ovog rješenja nije dopuštena žalba.



Sud donosi 

r j e š e nj e

Rasprava će se voditi u odsutnosti uredno pozvanog tužitelja.


Sud donosi 

r j e š e nj e

Ukazuje se zamjeniku punomoćnika tuženika u smislu čl. 288.a ZPP-a na mogućnost rješavanja predmetnog spora u postupku mirenja odnosno sudskom nagodbom.


Zamjenik pun. tuženika navodi kako po njegovom saznanju nije bilo kontakata među parničnim strankama u svrhu mirnog rješenja predmetnog spora. 

Zamjenik pun. tuženika navodi kako se s obzirom na okolnost da tužiteljica nije pristupila na današnje pripremno ročište isti neće upuštati u raspravljanje, te navodi kako se ima smatrati da je došlo do presumiranog povlačenja predmetne tužbe.

Prema načelu otvorenog pravosuđenja ukazuje se zamjeniku punomoćnika tuženika kako se s obzirom na u spisu postojeći Zahtjev za izuzeće uređujućeg suca ne može smatrati da je došlo do presumiranog povlačenja predmetne tužbe, te se poziva zamjenik punomoćnika tuženika izjasniti se da li ostaje kod činjeničnih navoda i dokaznih prijedloga iz odgovora na tužbu tuženika. 

Zamjenik pun. tuženika navodi kako se isti neće upustiti u raspravljanje o predmetu ovoga postupka.


Sud donosi 

                                  PLAN UPRAVLJANJA POSTUPKOM

1. Predmet ovoga spora je utvrđenje da je tužiteljica vlasnica nekretnine koja je predmet ove tužbe, te da predmetna nekretnina ne predstavlja stečajnu masu tuženika. 
1. Među strankama je u ovoj pravnoj stvari sporno da li na strani tužiteljice postoji valjani pravni osnov za stjecanje prava vlasništva predmetne nekretnine, koja činjenica predstavlja spornu pravno relevantnu činjenicu u ovom postupku.
1. Radi utvrđenja spornih činjenica i pitanja izvest će se od strane tužiteljice i tuženika svi predloženi dokazi i to na način da će se prvo izvesti dokaz saslušanjem parničnih stranaka, a nakon toga svi preostalo predloženi dokazi. 
1. Zaključuje se prethodni postupak.
1. Na upit ovoga suda da li je suglasan s planom upravljanja postupka zamjenik punomoćnik tuženika navodi kako se isti neće upuštati u raspravljanje o predmetu postupka.
1. Ročište za glavnu rasprava održat će se 31. kolovoza 2026. u 13:00 sati.

Zamjenik punomoćnika tuženika navodi kako je u prethodnom izlaganju spomenuo kako bi želio popisati parnični trošak, te navodi kako bi parnični trošak popisao u ovom trenutku i to na način da potražuje  za sastav odgovora na tužbu u iznosu od 12.362,00 eur, sastav podneska od 28.5.2026. u iznosu od 12.362,00 eur, te zastupanje na današnjem ročištu u iznosu od 12.362,00 eur, sve uvećano za PDV.


Putem zamjenika punomoćnika tuženika  poziva se stečajna upraviteljica tuženika na ročište za glavnu raspravu koje je zakazano za dan 31. kolovoza 2026. u 13:00 sati radi davanja stranačkog iskaza, a tužiteljici će se posebno uputiti poziv i odluka ovoga suda o izvođenju dokaza saslušanjem parničnih stranaka, a sve uz upozorenje da će se na ročištu izvoditi dokaz saslušanjem stranaka i da stranka koja dođe na ročište može biti saslušana u odsutnosti druge strane.

Zamjenik punomoćnika tuženik je čuo diktiranje ovog zapisnika, te isti nema prigovora niti primjedbi, te ga vlastoručno potpisuje.

Dovršeno u 10,14 sati.

Sudac:					Stranke:



Zapisničar:

